
Narvas Tallinna mnt 4b asuva maa-ala osa 
tasuta kasutusse andmine (KÜ TALLINNA MNT 4A, 6A ja 8A)

1. ASJAOLUD JA MENETLUSE KÄIK

KÜ-lt TALLINNA MNT 4A, 6A ja 8A, registrikood 80180157, laekus Narva Linna Arenduse ja Ökonoomika Ametile taotlus, milles palutakse anda KÜ-le tasuta kasutusse Narva linnale kuuluva Tallinna mnt 4b (katastritunnus 51101:006:0212, üldkasutatav maa 100%) maa-ala (kinnistu) osa pindalaga 15 m2 jäätmekonteineri paigaldamiseks. 
Jäätmekonteineri paigaldustööd teostatakse KÜ TALLINNA MNT 4A, 6A ja 8A poolt ja kulul. 
KÜ TALLINNA MNT 4A, 6A ja 8A kohustub tagama kasutusse taotletava maa-ala osa heakorra.  
KÜ TALLINNA MNT 4A, 6A ja 8A taotlust arutati Narva Linnavalitsuse linnavarakomisjoni koosolekul 05.03.2014. a (protokoll nr 2) ning otsustati:
1. Nõustuda KÜ TALLINNA MNT 4A, 6A JA 8A taotlusega ja soovitada anda KÜ-le TALLINNA MNT 4A, 6A ja 8A, registrikood 80180157, avalikku enampakkumist korraldamata määramata ajaks tasuta kasutusse Narvas Tallinna mnt 4b (katastritunnus 51101:006:0212) asuva maa-ala osa pindalaga 15 m2 jäätmekonteineri paigaldamiseks. 

2. Narva Linna Arenduse ja Ökonoomika Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

Korra punktide 46, 46.4, 7.2.6 (muudetud Narva Linnavolikogu 29.01.2009 määrusega              nr 2) alusel avaliku enampakkumiseta või eelläbirääkimistega pakkumiseta võib anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele jäätmekonteineri paigaldamiseks. 

Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

Korra punktides 7.2, 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linna Arenduse ja Ökonoomika Amet, kes on Tallinna mnt 4b asuva maa-ala bilansiline valdaja.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 29.01.2009 määrusega nr 2) p-des 7.2 ja 7.2.6 sätestatu alusel võib linnavara korteriühistule või korteriomanike ühisusele määramata ajaks tasuta kasutusse anda linnavalitsuse korraldusega. 

3.  OTSUS

3.1. Anda KÜ-le TALLINNA MNT 4A, 6A ja 8A, registrikood 80170561, avalikku enampakkumist korraldamata määramata ajaks tasuta kasutusse Narvas Tallinna mnt 4b (katastritunnus 51101:006:0212) asuva maa-ala osa pindalaga 15 m2 jäätmekonteineri paigaldamiseks. 

3.2   Narva Linna Arenduse ja Ökonoomika Ametil sõlmida KÜ-ga TALLINNA MNT 4A, 6A ja 8A  punktis nimetatud maa-ala tasuta kasutusleping.

4.  RAKENDUSSÄTTED

4.1. Narva Linna Arenduse ja Ökonoomika Ametil teha korraldus teatavaks KÜ-le TALLINNA MNT 4A, 6A ja 8A.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

